હાઇકોર્ટની ફટકાર બાદ હાલ ટ્રાફિક નિયમનની કામગીરી પર ભાર મુકાઇ રહ્યો છે. જેથી આ કંટ્રોલ રૂમની કામગીરીમાં થોડો ફેરફાર કરાયો છે. સીસીટીવી કંટ્રોલ રૂમમાંથી સૌથી વધારે હેલ્મેટ અને સીટ બેલ્ટ ન પહેરનારા લોકોને ઇ-મેમો જનરેટ કરાતા હતા. જેને હાલ પુરતા બંધ કરી નો પાર્કિંગના ઇ-મેમો ઇસ્યુ કરવાની કામગીરી ચાલે છે. સ્માર્ટ સિટી હેઠળ લાગેલા કેમેરાનો ઉપયોગ માત્ર સ્ટોપલાઇન પરનો દંડ વસૂલવા કરાઈ રહ્યો છે. હાલ કલગી, લો ગાર્ડન , એનએફડી, શ્યામલ એમ ચાર જંકશન પર 26 જુલાઇથી સ્માર્ટ સિટી અંર્ગત સ્ટોપલાઇન ભંગના 40 હજાર ઇ મેમો જનરેટ કરવામાં આવ્યા છે. જેમાંથી 1.43 લાખનો દંડ વસુલ્યો છે.